ДОДАТНО ИНДИВИДУАЛНО ОСИГУРАЊЕ ОД ПРОФЕСИОНАЛНЕ ОДГОВОРНОСТИ И ОСИГУРАЊА ПРАВНЕ ЗАШТИТЕ

Поштоване колеге доктори стоматологије,

Како сте већ раније обавештени Стоматолошка комора Србије потписала нови уговор са осигуравајућом кућом „ UNIQA неживотно осигурање“ а.д.о. из Београда, за осигурање професионалне одговорности чланова коморе за штете причињене трећим лицима и на имовини трећих лица, , што према полиси обухвата:

- Крајња обавеза за штете на лицима и стварима 4.000,00 €

- Учешће у свакој штети - франшиза:

* За штете до 1.000,00 € 100,00 €
* За штете преко 1.000,00 € 10% од износа штете

Период осигурања је од 01.12.2018. у 00 :00 до 01.12.2019. у 00:00.

На основу наведеног осигурања Осигуравач нуди члановима СКС допунске погодности за индивидуална - лична осигурања и између осталог дата је могућност додатног индивидуалног осигурања од професионалне одговорности и осигурања правне заштите.

|  |  |  |  |
| --- | --- | --- | --- |
| Врста осигурања | Сума осигурања у ЕУР | Годишња премија у ЕУР без пореза - месечно плаћање | Годишња премија у ЕУР без пореза - годишње плаћање |
| 1.Осигурање професионалне одговорноси | 15.000,00 € | 125,00 € | 112,50 € |
| 30.000,00 € | 225,00 € | 202,50 € |
| 40.000,00 € | 275,00 € | 247,50 € |
| 2.Осигурање правне заштите | 20.000,00 € | 125,00 € | 112,50 € |
| 30.000,00 € | 170,00 € | 153,00 € |
| 50.000,00 € | 285,00 € | 256,50 € |

За премију која се плаћа годишње, трајним налогом или административном забраном, одобравају се додатни попусти (што се види и у табели). Уколико се чланови који имају закључено осигурање преко СКС јаве Комори за додатно осигурање од професионалне одговорности или правне заштите **добијају додатних 15%** попуста на цене из табеле за закључење индивидуалног осигурања.

На пример, уколико члан Коморе жели да увећа осигурану суму на износ од 40.000,00 евра и купи полису осигурања правне заштите на износ од 50.000,00 евра, премија без обрачунатог пореза од 5% износи:

Осигурање од професионалне одговорности:

За једнократно плаћање годишње премије: 210,38 € (247,50 € - 15%)

За месечно плаћање годишње премије (у месечним ратама): 233,00 € (275,00 € - 15%)

Осигурање правне заштите:

За једнократно плаћање годишње премије: 218,03 € (256,50 € - 15%)

За месечно плаћање годишње премије (у месечним ратама): 242,25 € (285,00 € - 15%)

Заинтересовани чланови се обраћају Комори са попуњеном пријавом која је у прилогу.

На основу пријаве Uniqa издајe Полисе за осигурање од одговорности у електронској верзији (полиса, фактура, изјава о преуговорном информисању, предуговорно информисање и услове осигурања), прослеђује их Заступнику који их шаље на вашу е-mail адресу. Након што потпишете полису и изјаву скенирано враћате Заступнику, а потом оригинале шаљете Комори поштом, ради архивирања. Друга могућност је да оригинале донесете у СКС која ће исте доставити Заступнику.

Почетак осигурања је 1. у месецу, а пријаве се шаљу Комори до 28. у месецу.

Полиса од одговорности гласи на лично име и односи се само на особу на чије име је издата, не на ординацију или на другог доктора стоматологије који је запослен у ординацији.

Информација, која је битна, је да ће у самој полиси писати Франшиза (учешће осигураника у сваком штетном догађају): ЕУР 4.000,00 у динарској противредности по средњем курсу НБС на дан издавања полисе. Ту франшизу стварно не плаћате јер је то износ на који сте већ осигурани основном полисом преко Стоматолошке коморе Србије и он улази у нову, личну полису.

Обавеза накнаде штете за догађаје настале у периоду осигурања износи три године по истеку уговора, а примењиваће се почев од датума сазнања за штету. Апослутна застара - 5 (пет) година од истека календарске године у којој је полиса истекла.

Осигураник је дужан да у случају настанка осигураног случаја обавести Комору , након чега Комора обавештава Осигуравача. Поступак се покреће након покретања тужбе.

За све додатне информације обратите се Комори на тел. 011/440-98-90 и 069/142-13-02.

СТОМАТОЛОШКА КОМОРА СРБИЈЕ